Diari Oficial de la Generalitat Valenciana


Sumari del DOGV 3306, del 12-08-1998 (1998/6087)

Edicte de notificació, per la qual es desestima el recurs contra la liquidació 76737/95.
----------------------------------------------------------------------------------------

### Dades del document

Número de DOGV
:   3306

Data del DOGV
:   12-08-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/6087


Organisme emissor
:   Conselleria d'Economia, Hisenda i Administració Pública

Tipus de document
:   Anunci

Edicte de notificació, per la qual es desestima el recurs contra la liquidació 76871/95. [1998/X6087]
  
Interessada: Sra. Paloma López Arenas, en representació de Cartera de Ocio, SA.
  
Domicili: carrer de Velázquez, núm. 126, 1r. A. 28792 Madrid.
  
Expedient: RPP-98/021/AT.
  
S'ha intentat la notificació de la resolució del conseller d'Economia, Hisenda i Administració Pública de 9 de juny de 1998, per la qual es desestima el recurs d'alçada interposat per la senyora Paloma López Arenas, en representació de Cartera de Ocio, SA, contra la desestimació del recurs de reposició presentat davant l'òrgan liquidador de les tarifes portuàries de la Generalitat Valenciana contra la liquidació número 76691/95 derivada de l'aplicació de la tarifa G-5, per a embarcacions esportives i d'esbargiment, i no com no ha pogut dur-se a terme per trobar-se absent, de conformitat amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per aquest edicte se li comunica l'esmentada resolució, la qual diu textualment:
  
«Vist el recurs d'alçada interposat per la Sra. Paloma López Arenas, en representació de Cartera de Ocio, SA, contra la resolució del cap del Servei de Gestió de Ports i Costes per la qual es resol el recurs de reposició interposat contra la liquidació número 76846/95 de la tarifa G-5 per a embarcacions esportives i d'esbargiment.
  
Atés que el cap del Servei de Gestió de Ports i Costes ha dictat resolució per la qual s'anul·la la liquidació recorreguda en reposició, substituint-la per una nova que comprenga el primer semestre de 1995, tenint en compte que la baixa de l'embarcació Saudade, propietat de l'entitat recurrent, va ser donada de baixa en el primer semestre d'aquest any.
  
Atés que la liquidació impugnada ha de ser anul·lada totalment i no parcialment, ja que l'entitat recurrent va cedir l'ús i gaudi de l'embarcació a una altra societat el 15 d'abril de 1994.
  
Atés que, segons consta en els antecedents documentals de l'administració portuària, consta fitxa d'alta de l'embarcació Saudade com a embarcació de base en el port esportiu Luis Campomanes, amb data d'efectes 28 de maig de 1991, sent-ne el titular Cartera de Ocio, SA.
  
Atés que la interessada estima que la naturalesa juridicotributària de la tarifa G-5 és la de taxa i no la de preu públic.
  
Vist que el conseller d'Economia, Hisenda i Administració Pública és l'òrgan competent per a resoldre el recurs plantejat, d'acord amb el que estableix l'article 8 del Decret 73/1991, de 13 de maig, del Consell de la Generalitat Valenciana, pel qual es regulen els preus públics, i el Decret 34/1983, de 21 de març, del Consell de la Generalitat Valenciana, que d'acord amb el segon paràgraf de l'esmentat article 8, és el que s'ha d'aplicar pel que fa a la tramitació de l'indicat recurs d'alçada.
  
Vist que, d'acord amb el que disposa l'article 16 de la Llei 30/1992, de 26 de novembre, el conseller d'Economia, Hisenda i Administració Pública, mitjançant acord de 2 d'abril de 1997, ha delegat la firma dels expedients de resolució de recursos d'alçada de la seua competència en la directora general de Tributs i Patrimoni.
  
Vist que la regla setena de l'apartat II.V de l'annex I de l'ordre de 9 de desembre de 1993, del conseller d'Obres Públiques, Urbanisme i Transports, sobre aplicació de les tarifes per serveis generals i específics en els ports dependents de la Generalitat Valenciana, estableix que les baixes com a embarcació de base tindran efectes des del semestre natural següent al de la presentació en el registre d'entrada de l'administració, i que, no havent tingut aquesta coneixement d'aquesta baixa fins el 23 de gener de 1995, en què l'entitat recurrent va interposar un recurs de reposició contra una altra liquidació, en concret, la número 56.234/94, de la qual cosa es desprén, que havent-se produït oficialment la baixa en el primer semestre de 1995, aquesta va començar a tenir efectes en el segon semestre d'enguany.
  
Vist que la liquidació impugnada ha sigut anul·lada en la seua totalitat i no parcialment, com al·lega la recurrent, havent sigut substituïda per una nova que comprén únicament el primer semestre de 1995, segons el que disposa el punt anterior.
  
Vist que la naturalesa jurídica de la tarifa G-5 no pot ser la de taxa, sinó que, al contrari, s'enquadra en el concepte de preu públic contingut en el Decret 73/1991, de 13 de maig, del Consell de la Generalitat Valenciana, pel qual es regulen els preus públics.
  
Per tot això, vistos els preceptes legals esmentats i altres de general aplicació, resolc:
  
Desestimar el recurs d'alçada interposat per la senyora Paloma López Arenas, en representació de Cartera de Ocio, SA, confirmant la resolució impugnada.
  
Que es notifique aquesta resolució a la interessada».
  
La qual cosa es comunica a la interessada perquè en prenga coneixement i als efectes oportuns, i se l'informa que contra aquesta resolució, que esgota la via administrativa, pot interposar recurs contenciós administratiu davant el Tribunal Superior de Justícia de la Comunitat Valenciana en el termini de dos mesos des de la seua notificació, sense perjudici que pua interposar qualsevol altre recurs que estime procedent.